**Székesfehérvár Megyei Jogú Város Helyi Választási Bizottsága**

**143/2024. (V.6.) számú határozata**

Székesfehérvár Megyei Jogú Város Helyi Választási Bizottsága – a továbbiakban: Helyi Választási Bizottság – a helyi önkormányzati képviselők és polgármesterek   
2024. június 9. napjára kitűzött választásán a képviselőjelöltek sorrendjének sorsolása tárgyában meghozta a következő határozatot:

A Helyi Választási Bizottság a székesfehérvári 04. számú egyéni választókerületben a bejelentett képviselőjelölteknek a szavazólapon szereplő sorrendjét kisorsolta, melynek eredményét az alábbiak szerint állapítja meg.

|  |
| --- |
| 1. Fenekes Roland |
| 1. Répásy Attila |
| 1. Makai Zsolt László |
| 1. Márkus Klára |
| 1. Molnár Tamás |

A Helyi Választási Bizottságnak a választási eljárásról szóló 2013. évi XXXVI. törvény   
– a továbbiakban: Ve. – 160. §-a alapján meghozott, a szavazólapokon a képviselőjelöltek sorrendjének sorsolásáról szóló határozata ellen nincs helye önálló jogorvoslatnak.   
A sorsolás törvényessége elleni jogorvoslat a szavazólap adattartalmának jóváhagyása elleni bírósági felülvizsgálati kérelembe foglalható.

**INDOKOLÁS**

[A bejelentett jelöltek sorrendjének sorsolása]

A Ve. 160. § (2) bekezdése szerint a választási bizottság a bejelentett jelöltek, illetve listák - annak a jelöltnek vagy listának a kivételével, amelynek nyilvántartásba vételét jogerősen elutasították - sorrendjének sorsolását a jelöltek, illetve listák bejelentésére rendelkezésre álló határnapon, 16 óra után végzi el.

Az Európai Parlament tagjainak, a helyi önkormányzati képviselők és polgármesterek, valamint a nemzetiségi önkormányzati képviselők közös eljárásban tartott 2024. évi általános választása eljárási határidőinek és határnapjainak megállapításáról szóló 5/2024. (III.12.) IM rendelet – a továbbiakban: IM rendelet – 42. § (2) bekezdése alapján a Helyi Választási Bizottság a helyi önkormányzati képviselők és polgármesterek általános választásán bejelentett jelöltek sorrendjének sorsolását 2024. május 6-án 16.00 óra után végzi el.

A Helyi Választási Bizottság a helyi önkormányzati képviselők és polgármesterek   
2024. június 9. napjára kitűzött választásán a 04. számú egyéni választókerületben bejelentett és nyilvántartásba vett 5 képviselőjelölt sorrendjének sorsolását elvégezte.   
A sorsolás eredményét a határozat rendelkező részében rögzítette.

A Ve. 239. §-ának rendelkezései alapján a 160. § szerinti sorsolás ellen nincs helye önálló jogorvoslatnak. A sorsolás törvényessége elleni jogorvoslat a szavazólap adattartalmának jóváhagyása elleni bírósági felülvizsgálati kérelembe foglalható.

**II.**

[A határozat alapjául szolgáló jogszabályi rendelkezések]

A határozat a Ve. 160. §-án, a 301. §-án, az IM rendelet 42. § (2) bekezdésén, a jogorvoslatról szóló tájékoztatás a Ve. 239. §-án alapul.

Székesfehérvár, 2024. május 6.

**dr. Pallos István**

Helyi Választási Bizottság

elnöke